**MNENJE ŽUPANA K PREDLOGU SPREMEMBE CEN VZDRŽEVANJA JAVNIH POVRŠIN V OBČINI ŽIROVNICA**

S strani podjetja Jeko d.o.o. smo zaradi doseganja pozitivnega poslovanja podprocesa vzdrževanja javnih površin in cest prejeli Predlog spremembe cen vzdrževanja javnih površin.

Trenutno veljaven cenik je bila zadnjič spremenjen in potrjen s strani Občinskega sveta Občine Žirovnica v letu 2011 (VII/02-240-01/2-2011) za področje letnega vzdrževanja in leta 2013 za področje izvajanja del zimske službe (VII/02-230-02/1-2013), ter spremenjen v letu 2022 (VII/09-230-01/3-2022 z dne 13. 9. 2022 in VII/09-230-01/4-2022 z dne 13. 9. 2022).

Podjetje Jeko d.o.o. je pripravil cenik nove delovne opreme. V lanskem letu so kupili novo delovno opremo za izvajanje del vzdrževanja meteorne kanalizacije, in sicer visokotlačni čistilec na tovornem vozilu do 3,5 sdm. Uporabo cenikov določa Pogodba o skupni rabi in nadzorni organ naročnika. Sprememba trenutnega cenika je minimalna, nanaša se na novo delovno opremo potrebno za izvajanje del vzdrževanja meteorne kanalizacije in ne bo vplivala na stroške poslovanja.

Povišanje cen vzdrževanja javnih površin v Občini Žirovnica v prihodnjem letu ne bo vplivalo na obseg in vrednost predvidenih del, ki so zajeti v Proračunu Občine Žirovnica za leto 2023.

Glede na navedeno predlagam Občinskemu svetu, da sprejme predlagana cenik vzdrževanja javnih površin, ki ga je predložilo podjetje Jeko d.o.o.

Številka: 371-0015/2020

Breznica, 11. 10. 2023

**Leopold Pogačar**

**ŽUPAN**

Pripravila:

Katja Frelih

Priloga: Predlog spremembe cen vzdrževanja javnih površin